KOMISIJOS REGLAMENTAS (EB) Nr. 1055/2004
2004 m. gegužės 28 d.
dėl importo licencijų tam tikriems paruoštiems ar konservuotiems citrusiniams vaisiams (būtent mandarinams ir kt.) nuo 2004 m. balandžio 11 d. iki 2005 m. balandžio 10 d.
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1994 m. gruodžio 22 d. Tarybos reglamentą (EB) Nr. 3285/94 dėl bendrų importo taisyklių ir panaikinantį Reglamentą (EB) Nr. 518/94 (1),
atsižvelgdama į 1994 m. kovo 7 d. Tarybos reglamentą (EB) Nr. 519/94 dėl bendrų importo iš tam tikrų trečiųjų šalių taisyklių ir panaikinantį Reglamentus (EEB) Nr. 1765/82, 1766/82 ir 3420/83 (2),
atsižvelgdama į 2004 m. balandžio 7 d. Komisijos reglamentą (EB) Nr. 658/2004, įvedantį galutines prieš subsidijas nukreiptas priemones prieš tam tikrų paruoštų ar konservuotų citrusinių vaisių importą (būtent mandarinų ir kt.) (3), ir ypač į jo 8 straipsnio 1 dalį,
kadangi:
(1)
Kiekiai, kuriems tradiciniai importuotojai ir naujieji importuotojai buvo pateikę licencijų paraiškas, pagal Reglamento (EB) Nr. 658/2004 5 straipsnį, viršija leistinus kiekius produktų, kilusių iš Kinijos.
(2)
Šiuo metu yra būtina kiekvienai importuotojų kategorijai nustatyti kiekio proporciją, kuriai buvo pateikta paraiška importuoti pagal licenciją,
PRIĖMĖ ŠĮ REGLAMENTĄ:
1 straipsnis
Importo licencijos, taikomos pagal Reglamento (EB) Nr. 658/2004 5 straipsnio 1 dalį, bus išduodamos pagal taikomų kiekių procentinę dalį, kaip nustatyta esamame priede.
2 straipsnis
Šis reglamentas įsigalioja 2004 m. birželio 2 d.
Jis galios iki 2005 m. balandžio 10 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. gegužės 28 d.